**Dincolo de ploi**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem bătrâni, iubirea mea senină,

Prinşi într-o horă ciuleandră nebună,

Cântec amar în fir de mătrăgună

Ielele râd pe gene de lumină.

Răsar din umbră chemări uitate,

Tristeţi poleite-n pală bucurie

Când vara de noi e tot mai pustie

Şi zilele curg de dor aromate.

Suntem bătrâni, iubirea mea târzie,

Sub scoarţa asta de toamnă arată,

E încă viaţă de vis privegheată,

Până când iarba de noi o să ştie.

Tot mai adânc ne-ngroapă uitarea,

Fructe răscoapte din ramuri căzute,

Purtăm încă iz de livezi pierdute,

Rămas undeva, zefir de visare.

În lacrimă de zâmbet ascunşi amândoi

Să nu dăm un bănuţ pentru neunde,

Apusul în falduri un dar mai ascunde,

Iubirea ne poartă dincolo de ploi